ABICO เซ็ง! กำไร Q2 ลดลง 32% หลังธุรกิจรับจ้างผลิตนม-เครื่องดื่มมีรายได้ลดลง
ABICO เซ็ง กำไร Q2/58 ลดลง 32% มาที่ 25.79 ลบ. จาก 37.78 ลบ. เมื่อปีก่อน หลังธุรกิจรับจ้างผลิตนม-เครื่องดื่มมีรายได้ลดลง ขณะที่ช่วง 6 เดือนแรกมีกำไร 63.25 ลบ. ลดลง 6% จาก 67.60 ลบ. เมื่อปีก่อน
14 ส.ค. 2558

บริษัท เอบิโก้ โฮลดิ้งส์ จำกัด (มหาชน) หรือ ABICO รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 25.79 ล้านบาท หรือมีกำไรสุทธิ 0.11 บาทต่อหุ้น ลดลง 32% จากช่วงเดียวกันของปีก่อนที่มีกำไรสุทธิ 37.78 ล้านบาท หรือมีกำไรสุทธิ 0.16 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 63.25 ล้านบาท หรือ 0.27 บาทต่อหุ้น ลดลง 6% จากช่วงเดียวกันของปีก่อนที่มีกำไรสุทธิ67.60 ล้านบาท หรือ 0.29 บาทต่อหุ้น
ทั้งนี้ผลการดำเนินงานดังกล่าวที่กำไรลดลงเนื่องจากธุรกิจรับจ้างผลิตนม เครื่องดื่มและน้ำผลไม้ มีรายได้ลดลงจากปีก่อน 31.65 ล้านบาท หรือ 12.03% เนื่องจากเศรษฐกิจภายในประเทศถดถอย